ai4bharat/Pralekha huggingface dataset:
وزارتِ تعلیم
انسانی وسائل کی ترقی و فروغ کے وزیر جناب رمیش پوکھریال ’نِشنک‘ نے نیشنل انسٹی ٹیوٹ آف ٹیکنالوجی، سائنس ایجوکیشن اورریسرچ  کی بارہویں میٹنگ کی صدارت کی
نئیدہلی۔25؍ستمبر۔
انسانی وسائل کی ترقی وفروغ کے وزیر جناب رمیش پوکھریال’نِشنک‘ نے آج نئی دلّی میں نیشنل انسٹی ٹیوٹ آف ٹیکنالوجی، سائنس ، ایجوکیشن اینڈ ریسرچ  کی بارہویں میٹنگ کی صدارت کی۔ اس میٹنگ میں نیشنل انسٹی ٹیوٹ آف ٹیکنالوجی  اور انڈین انسٹی ٹیوٹ آف انجینئرنگ سائنس اینڈ ٹیکنالوجی، شیوپور، کے ڈائرکٹر حضرات نیز ان اداروں کے بورڈ آف گورنر کے صدر نشین حضرات نے بھی شرکت کی۔
میٹنگ کے دوران اداروں کی کارکردگی اور اعلیٰ تعلیمی معیارات کو بہتر سے بہتر بنانے پر تفصیلی تبادلہ خیالکیا گیا۔ درکار اساتذہ ، بھرتی سے متعلق قواعد وضوابط سمیت ملازمین کی خدمات کےحالات ، طلبا اور عملے کی فلاح وبہبود ، ریزرو یشن سے متعلق معاملات، ٹیوشن فیس اور سی ایس اے بی-2018 اور 2019، سی سی ایم ٹی-2018 اور2019، ڈی اے ایس اے-2017 اور2018 پر مبنی رپورٹوں پر بھی غور وفکر کیا گیا۔
صنعتکاری ترقیات ، انجینئرنگ تعلیم کو اُبھرتے ہوئے رجحانات سے منسلک کرنے، خصوصی شعبوں کی شناخت ، تحقیقی پیداواریت وغیرہ اور پلاسٹک سے مبرا مہم چلانے فِٹ انڈیا تحریک، جل شکتی ابھیان، ایک طالب علم ایک درخت جیسے موضوعات پر بھی مشتمل ایجنڈا زیر غور لایا گیا اور اسے ادارہ جاتی سطح پر نافذ کرنے کی بات کی گئی۔
این آئی ٹی اور آئی آئی ای ایس ٹی اداروں کی درجہ بندیوں کو بہتر بنانے این آئی ٹی تھنک ٹینک کمیٹی کی رپورٹ بھی زیر غور لائی گئی اور فیصلہ کیا گیا کہ اس سلسلے میں سہ ماہی میٹنگوں کا اہتمام کیا جاتا رہے تاکہ این آئی ٹی کا صحیح تجزیہ ممکن ہو۔ تبادلہ خیال کے دوران اساتذہ کی قلت پر بطور خاص توجہ مرکوز کی گئی اور این آئی ٹی اداروں کو مشورہ دیا گیا کہ وہ اپنے یہاں بھرتی کے عمل کو مہمیز کریں تاکہ درجہ بندی میں اضافہ ہو اور اس پر برعکس اثرات مرتب نہ ہوں۔
کونسل کی میٹنگ میں درج ذیل فیصلے کیے گئے:
- دسمبر 2019 تک اساتذہ کی تقریباً 2200 اسامیوں کو پُر کرنے کیلئے تقرر مہم شروع کرنا۔
- کچھ اداروں کی طرف سے اجاگر کیے گئے معاملات کی مزید جانچ کے بعد اساتذہ کے تقرر کیلئے ان کے عہدے کی مدت کے ریکارڈ کے نظام پر عمل درآمد کیلئے اصولی طور پر منظوری۔
- زلزلے کو جھیل سکنے والے ڈھانچوں جیسے توجہ طلب میدانوں میں دیرتک کام کرتے رہنے والے ادارو ں کی تعمیر: زیر زمین پانی کی دستیابی کا تخمینہ، مصنوعی ذہانت ، ٹیکنالوجی میں اخلاقیات کے شعبے میں تحقیق ، مصنوعی ذہانت اور انسانوں کیلئے روبوٹکس میں تحقیق، کچرے کو دوبارہ استعمال کرنے کے لائق بنانے کیلئے ٹیکنالوجی تیار کرنا تاکہ اسے فائدے مند طریقے سے استعمال کیا جاسکے۔ دیرپا کوششوں اور توجہ کیلئے سائبر سیکوریٹی ، قدرتی آفات سے مزاحمت ، شہروں میں امکانی خطرات میں کمی لانا، فضائی خدمات ، سماجی و ماحولیاتی نظام میں مزاحمت، روایتی اور غیرروایتی مواصلاتی میڈیا میں بلاک چین ٹیکنالوجی ، ڈیجیٹل مینوفیکچرنگ اور آئی آئی او ٹی ، شمسی حرارت وغیرہ۔
- اساتذہ کے تقررسے متعلق ضابطوں میں تفریق سے متعلق نگراں کمیٹی کی سفارشات کو بھی تسلیم کیا گیا۔
- کونسل نے این آئی ٹی اور آئی آئی ای ایس ٹی میں جہاں درج فہرست ذاتوں/ درج فہرست قبائل / پی ایچ ایم ٹیک طلباء کے لئے ٹیوشن فیس معاف نہیں ہے وہاں اُن کے لئے ٹیوشن فیس معاف کرنا۔
ان میں سے کچھ معاملات جن پر مزید تبادلہ خیال یا جانچ پڑتال ہونی ہے ،انہیں یا تو کونسل کی قائمہ کمیٹی کو بھیجا گیا ہے یا ایم ایچ آر ڈی کی سطح پر ان کا جائزہ لینے کافیصلہ کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ اس ۔ع ن
U-4353
(Visitor Counter : 33
کابینہ
کابینہ نے خلاء کے محکمے کے تحت ایک نئی کمپنی قائم کرنے کی منظوری دی
نئی دہلی،20 ؍فروری،وزیراعظم نریندر مودی کی صدارت میں مرکزی کابینہ نے بھارتی خلائی تحقیق کی تنظیم  کے مراکز اور ڈی او ایس کے دیگر یونٹوں کے ذریعے کئے گئے تحقیق وترقی کے کاموں کو تجارتی طور پر استعمال کرنے کی خاطر ایک نئی کمپنی قائم کرنے کو اپنی منظوری دے دی ہے ۔
خصوصیات:
مندرجہ شعبے اسرو کے پروگراموں کو تجارتی طور پر استعمال کرنے کے مواقع فراہم کرتے ہیں۔
- صنعت کو منتقل کرنے کی خاطر چھوٹے سٹیلائٹ کی ٹیکنالوجی ، جس میں یہ نئی کمپنی ڈی او ایس ؍ اسرو سے لائسنس حاصل کرے گی اور دوسری صنعتوں کو ذیلی لائسنس فراہم کرے گی۔
- پرائیویٹ سیکٹر کے اشتراک سے چھوٹے سٹیلائٹ لانچ کرنے والی گاڑیوں  کی تیاری۔
- صنعت کے ذریعے قطبی ایس ایل وی کی تیاری ۔
- لانچ اور ایپلی کیشن سمیت خلاء پر مبنی مصنوعات اور خدمات کی تیاری اور فروخت۔
- اسرو کے مراکز اور ڈی او ایس کے یونٹوں کے ذریعے تیار کردہ ٹیکنالوجی کی منتقلی۔
- مختلف ٹیکنالوجیوں اور مصنوعات کی بھارت اور بیرونی ملکوں میں فروخت۔
- دیگر کوئی بھی ذمہ داری جسے حکومت ہند کمپنی کے لئے مناسب سمجھتی ہے۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1109
(Visitor Counter : 62
وزارت دفاع
وزیر دفاع جناب راجناتھ سنگھ نے اپنے آسٹریلیائی ہم منصب کے ساتھ ٹیلی فونی گفتگو کے دوران دوطرفہ دفاعی تعاون کا جائزہ لیا
نئی دہلی،01/جو ن ۔
وزیر دفاع جناب راجناتھ سنگھ نے آسٹریلیا کے وزیر دفاع جناب پیٹرڈٹن کے ساتھ یکم جون 2021 کو ٹیلی فون پر بات چیت کی۔اپنی اس گفتگو کے دوران، دونوں وزیروں نے موجودہ علاقائی صورت حال کے تناظر میں دونوں ممالک کے درمیان دفاعی تعاون کا جائزہ لیا۔ دونوں وزرا ء نے اس بات کااعتراف کیا کہ جون 2020 میں جامع دفاعی شراکت داری پروگرام کو بہتر بنانے کے بعد ہندوستان اور آسٹریلیا کے درمیان دفاعی تعاون کو ایک نئی قوت اور تحریک حاصل ہوئی ہے۔ اس ترقی یافتہ شراکت داری میں آسٹریلیا کا مالا بار فوجی مشقوں میں حصہ لینا ایک اہم سنگ میل کی حیثیت رکھتا ہے۔
دونوں وزراء نے دونوں ممالک کے درمیان بڑھتے ہوئے دفاعی رشتوں کے حوالے سے اطمینان کااظہار کیا۔ دونوں فریقوں نے مختلف دو طرفہ دفاعی تعاون سے متعلق اقدامات کی پیش رفت کا جائزہ لیا اور دونوں ملکوں کی مسلح افواج کے درمیان تال میل کو مزید بلندیوں تک لے جانے کے لئے اپنے پختہ عزم کااظہار بھی کیا۔اس گفتگو کے دوران دونوں وزراء نے جلد از جلد ٹو پلس ٹو وزارتی سطح کے مذاکرات کے انعقاد کے لئے اپنی خواہش کااظہار کیا۔
جناب راجناتھ سنگھ نے کووڈ-19 وبا کے خلاف جنگ میں ہندوستان کی مدد کرنے کے لئے آسٹریلیا کا شکریہ ادا کیا۔
بجلی کی وزارت
بجلی کی وزارت نے بحران کا شکار آئی سی بی اِکائیوں کو چلانے کےلئے اقدامات کئے
نئی دہلی:11؍مئی2022:
بجلی کی مرکزی وزارت نے پاور فائننس کارپوریشن اور دیہی بجلی کاری کارپوریشنکواُن آئی سی بی اِکائیوں کے لئے بھرپور تحفظاتی اقدامات کے ساتھ 6مہینے کی مدت کے لئے جزوقتی قرض کا جلد از جلد انتظام کرنے کےلئے ضروری کارروائی کرنے کے احکامات دیئے ہیں، جو مالی بحران کا شکار ہے یا این سی ایل ٹی میں ہے۔اِن اِکائیوں میں کام کاج پھر سے شروع کرنے کےلئے کوئلہ خرید اور بجلی کی پیداوار شروع کرنے کےلئے ورکنگ سرمایے کی ضرورت ہے۔
بجلی اور نئی و قابل تجدید توانائی کے مرکزی وزیر نے 9مئی 2022ء کو درآمد شدہ کوئلے پر مبنی اِکائیوں کے لئے ورکنگ سرمایے سے متعلق ایشوز پر ایک میٹنگ بھی کی۔یہ میٹنگ اُن اِکائیوں سے متعلق تھی، جو بحران کا شکار ہے یا این سی ایل ٹی میں ہے۔ بڑھتی مانگ اور گھریلو کوئلے کی سپلائی پر غیر معمولی دباؤ کو دیکھتے ہوئے بجلی کی وزارت نے 5مئی 2022ءکو بجلی سے متعلق قانون 2003کی دفعہ 11 کے تحت تمام درآمد شدہ کوئلے پر مبنی اِکائیوں کو اُن کی پوری صلاحیت سے بجلی پیدا کرنے کے احکامات جاری کئے ہیں۔ یہاں تک کہ اُن پروجیکٹوں کے لئے بھی یہی احکامات جاری ہوئے ہیں، جو بحران کا شکار ہے یا این سی ایل ٹی کے تحت ہیں۔اِن احکامات سے درآمد شدہ کوئلے سے اضافہ بجلی پیدا کرنے کو یقینی بنایا جاسکے گا اور یہ اضافی ہوگا۔
Click here for details.
ارضیاتی سائنس کی وزارت
مرکزی وزیر ڈاکٹر جتیندر سنگھ کے مطابق ہندوستانی ساحلوں کے ساتھ سمندری گندگی کے عارضی اور مقامی انتظام کی نگرانی کرنے کے لئے ارضیاتی علوم کی وزارت نے اپنے منسلکہ دفتر نیشنل سینٹر فار کوسٹل ریسرچ  کے ذریعے کئی مطالعات شروع کی ہیں
سائنس اور ٹیکنالوجی اور ارضیاتی علوم کے مرکزی وزیر مملکت ؛ پی ایم او، عملہ، عوامی شکایات، پنشن، ایٹمی توانائی اور خلائی امور کے مملکتی وزیر ڈاکٹر جتیندر سنگھ نے کہا ہے کہ ارضیاتی سائنس کی وزارت نے اپنے منسلکہ دفتر نیشنل سینٹر فار کوسٹل ریسرچ  کے ذریعے کئی مطالعات شروع کی ہیں۔ اس کا مقصد ہندوستانی ساحلوں کے ساتھ سمندری گندگی کے عارضی اور مقامی انتظام کی نگرانی کرنا ہے اور اس کا نقشہ تیار کرنا ہے۔
آج راجیہ سبھا میں ایک سوال کے تحریری جواب میں ڈاکٹر جتیندر سنگھ نے ان اقدامات کا ذکر کیا جو نیشنل میرین لیٹر پالیسی کی تشکیل کے لئے شروع کئے گئے ہیں۔ ان میں ماحولیات، جنگلات اور موسمیاتی تبدیلی کی وزارت کی طرف سے پلاسٹک ویسٹ مینجمنٹ ضابطوں مجریہ 2016 کو نوٹیفائی کرنا اور ان مین ترامیم شامل ہیں۔ یہ ملک میں پلاسٹک ویسٹ مینجمنٹ کے لئے قانونی فریم ورک فراہم کرتا ہے۔ پلاسٹک ویسٹ مینجمنٹ  ضابطوں مجریہ 2016 ملک میں پچاس مائکرون سے کم موٹائی والے سامان ڈھونے والے تھیلوں اور پلاسٹک شیٹس کیتیاری، درآمد، ذخیرہ، تقسیم، فروخت اور استعمال پر پابندی لگاتا ہے۔ گٹکا، تمباکو اور پان مسالہ کو ذخیرہ کرنے، پیک کرنے یا فروخت کرنے کے لیے استعمال ہونے والے پلاسٹک کے مواد پر مکمل پابندی ہے۔
ماحولیات، جنگلات اور موسمیاتی تبدیلی کی وزارت نے 16 فروری کو تمام ریاستوں/ مرکز کے زیر انتظام علاقوں اور وزارتوں کو ’’پلاسٹک پیکیجنگ کے لئے پروڈیوسر کی توسیعی ذمہ داری‘‘ اور پلاسٹک ویسٹ مینجمنٹ  ضابطہ مجریہ 2022 کے بارے میں گزٹ نوٹیفکیشن بھی جاریکیا تھا۔ مزیدیہ کہ حکومت ہند نے صاف ستھرا اور پائیدار ماحول تیار کرنے کے لئے "سوچھ بھارت ابھیان"، قومی مشن برائے صاف گنگا اور اسمارٹ سیٹیز مشن جیسے کئی پروگرام شروع کئے ہیں جو میرین لیٹر پالیسی میں اپنا کردار ادا کرتے ہیں۔
ڈاکٹر سنگھ نے کہا کہ نیشنل سینٹر فار کوسٹل ریسرچ نے جو ارضیاتی علوم کی وزارتسے منسلک دفتر ہے، ہندوستان کے مشرقی ساحل کے شیلف علاقے سے سطح کے پانی اور تلچھٹ میں گندگی  کی مقدار کے بارے میں مطالعہ کیا ہے۔ انتہائی چھوٹی، درمیانی اور بڑی پلاسٹک آلودگی کے لیے ساحلی پانی، ساحل سمندر اور سمندر کے کنارے تلچھٹ، اور بائیوٹا کے نمونوں کا تجزیہ کیا جاتا ہے۔ مانسون کے دوران مشرقی ساحل کے ساتھ بڑی پلاسٹک کی کثرت میں اضافہ دیکھا جاتا ہے۔ دریا کے منہ کے قریب نمونے لینے والے اسٹیشنوں میں بڑی پلاسٹک کی تعداد زیادہ تھی۔ بیچ لیٹر سروے سے یہ بات سامنے آئی ہے کہ یہ چیزیں سب سے زیادہ ساحلی علاقوں کے مقابلے میں بیک شور میں جمع ہوتی ہیں۔ نتائج ہم متعلقہ نظرثانی شدہ جریدے میں شائع کئے گئے تھے اور عوام کے لیے قابل رسائی تھے۔
بندرگاہوں، جہاز رانی اور آبی راستوں کی وزارت
پورٹس اور بندرگاہوں کی ترقی
نئی دہلی،3 دسمبر 2021: پورٹس اور بندرگاہوں کی ترقی میں بریک واٹر، جیٹیوں، بحالی کے باندہوں وغیرہ جیسے ڈھانچوں کی تعمیر شامل ہوسکتی ہے اور اس میں نیوی گیشن کی وسعت کو برقرار رکھنے کے لیے، کھدائی بھی شامل ہوسکتی ہے۔ ان منصوبوں کے لیے ماحولیات، جنگلات اور موسمیاتی تبدیلی کی وزارت  اور/یا ریاستی ساحلی زون کے انتظامیہ کی اتھارٹی نیز ماحولیات/ساحلی ریگولیشن زون  سے کلیئرنس حاصل کرنے کی ضرورت ہے جو کہ اصولوں کے مطابق لاگو ہوتا ہے۔ جیسا کہ ایم او ای ایف اور سی سی اور سی زیڈ ایم اےکے ذریعہ طے کیا گیا ہے، پروجیکٹوں کی ترقی کے ایک حصے کے طور پر، ماحولیاتی اثر کے جائزے  اور ماحولیاتی انتظامیہ کے منصوبے جیسے مطالعات کئے جاتے ہیں۔ منصوبے کےلئے مطالعے کی بنیاد پر، ماحولیات کے تحفظ کے لیے مطلوبہ تخفیف کے اقدامات کیے گئے ہیں۔
ساحلی کٹاؤ، طوفان، مسلسل کم دباؤ، لہروں کی سرگرمیوں میں اضافہ، سطح سمندر میں اضافہ وغیرہ جیسی قدرتی وجوہات کے علاوہ ساحل کے ساتھ ساتھ ترقیاتی سرگرمیوں کی وجہ سے بھی ہو سکتا ہے۔ چونکہ ساحلی علاقے مختلف وجوہات کی وجہ سے کٹاؤ کا شکار ہیں، اس لئے ساحلی کٹاؤ کے پہلوپر توجہ مرکوز کرنے کے لئے، مخصوص سائنسی مطالعات کی بنیاد پر، ساحل کی پرورش، ڈوبی ہوئی چٹانوں، قدرتی سبزہزار اور سمندری روکاوٹوں، نالیوں، آف شور بریک واٹرس جیسے سخت/نرم/ہائبرڈ ڈھانچوں کو قائم کیا جا رہا ہے۔
بندرگاہوں کی پائیدار ترقی کو یقینی بنانے کے لیے، میری ٹائم انڈیا ویژن  2030 جاری کیا گیا جس میں پائیدار طریقوں کو اپناتے ہوئے، ماحولیاتی تحفظ کے ساتھ بندرگاہوں کی ترقی کا تصور کیا گیا ہے۔ بڑی بندرگاہوں کے لیے کھدائی سے متعلق رہنما خطوط، وزارت نے جاری کیے ہیں تاکہ ملک میں بندرگاہوں کی پائیدار ترقی کے لیے، وسائل کے زیادہ سے زیادہ استعمال اور کھدائی شدہ مواد کے دوبارہ استعمال کے ساتھ، کھدائی کے منصوبوں پر عمل درآمد کو یقینی بنایا جا سکے۔
تمام اہم اورغیراہم بندرگاہوں کی فہرست، ریاست / مرکز کے زیر انتظام علاقوں کے لحاظ سے، ذیل میں دی گئی ہے:
|
|
ریاست/ مرکز کےزیر انتظام علاقہ
|
|
مجموعی غیراہم بندرگاہیں
|
|
مجموعی اہم بندرگاہیں
|
|
آندھرا پردیش
|
|
15
|
|
1
|
|
گوا
|
|
5
|
|
1
|
|
گجرات
|
|
48
|
|
1
|
|
کرناٹک
|
|
12
|
|
1
|
|
کیرالہ
|
|
17
|
|
1
|
|
مہاراشٹر
|
|
48
|
|
2
|
|
اوڈیشہ
|
|
14
|
|
1
|
|
تمل ناڈو
|
|
17
|
|
3
|
|
مغربی بنگال
|
|
2
|
|
1
|
|
انڈمان اور نکوبار جزائر
|
|
24
|
|
-
|
|
دمن اور دیو
|
|
2
|
|
-
|
|
پڈوچیری
|
|
3
|
|
-
|
|
لکشدیپ
|
|
10
|
|
-
یہ معلومات، آج لوک سبھا میں، بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے ایک تحریری جواب میں دی۔
ماحولیات، جنگلات اور موسمیاتی تبدیلی کی وزارت
توانائی اور آب و ہوا سے متعلق بڑی معیشتوں کے فورم میں بھارت نے کہا کہ دنیا کو دور کے اہداف کی بجائے اسی دہائی میں اخراج میں تیزی کے ساتھ دیرپا اور گہری تخفیف کی ضرورت ہے
ہم مسئلے کا جز و نہیں ہیں لیکن ہم آب و ہوا کے بحران کے حل کا حصہ بننا چاہتے ہیں :جناب بھوپیندر یادو
امریکی صدر جوبائیڈن کے ذریعہ 17 ستمبر 2021 کو ورچوئل طریقہ سے منعقدہ توانائی اور آب و ہوا سے متعلق بڑی معیشتوں کے فورم  میں بھارت کی نمائندگی کرتے ہوئے ماحولیات ،جنگلات اور آب و ہوا کی تبدیلی کے وزیر جناب بھوپیندر یادو نے کہا کہ آب و ہوا کی تبدیلی کا مقابلہ کرنا ایک مشترکہ عالمی چیلنج ہے اور ہمارا رد عمل برابر اور یکساں لیکن الگ الگ ذمہ داریوں اور متعلقہ صلاحیتوں کے بنیادی اصولوں پر مبنی ہونا چاہئے۔
وزیر موصوف نے اپنے تبصرہ میں کہا کہ اگر چہ عالمی آبادی میں بھارت کی حصہ داری 17 فیصد ہے لیکن اب تک ہوئے کل اخراج میں ہمارے ملک کی حصہ داری محض 4 فیصد ہے اور یہاں تک کہ ملک کا موجودہ سالانہ اخراج عالمی اخراج کا محض 5.2 فیصد ہے اور فی کس اخراج عالمی اوسط کا تقریباً ایک تہائی ہے۔آب و ہوا کے تعلق سے اقدامات کو آگے بڑھانے کی سمت میں سیاسی قیادت حاصل کرنے کیلئے ترقی یافتہ اور ترقی پذیر ممالک کے اہم اخراج کرنے والے ملکوں کے درمیان واضح بات چیت کی سہولت فراہم کرنے کے مقصد کے ساتھ ہونے والی اس میٹنگ میں وزیر موصوف نے زور دیکر کہا کہ ‘یہ واضح ہے کہ ہم مسئلے کا حصہ نہیں ہیں لیکن ہم آب و ہوا کے بحران کے حل کا حصہ بننا چاہتے ہیں’۔
پیرس معاہدے کے تحت بھارت کے آرزومندانہ اہداف کی جانکاری دیتے ہوئے آب و ہوا کے وزیر نے 2030 تک بھارت کے 450 گیگا واٹ کے قابل تجدید توانائی کے ہدف کا ذکر کیا اور کہا کہ بین الاقوامی شمسی توانائی اتحاد کے توسط سے رکن ممالک کے معاونت کے جذبے کے ساتھ بھارت کی قابل تجدید توانائی کی صلاحیت میں گذشتہ 6 برسوں کے دوران 15 گنا اضافہ ہوا ہے ۔
ماحولیات کے وزیر نے آب وہوا کی تبدیلی کے مسئلے سے نمٹنے کیلئے اجتماعی مقاصد اور ٹھوس کارروائیوں کی خاطر عالمی جذبات کی عکاسی کرتے ہوئے اپنی بات مکمل کی ۔جناب بھوپیندر یادو نے پیرس معاہدہ کے درجہ حرارت سے متعلق ہدف کو رسائی کے اندر رکھنے کیلئے معاونت پر مبنی مشترکہ عالمی کوششوں کا ذکر کرتے ہوئے کہا کہ ‘دنیا کو دور کے اہداف کی بجائے اس دہائی میں تیزی سے ،دیر پا اور گہری اخراج میں تخفیف کی ضرورت ہے۔’
اپریل 2021 میں منعقدہ آب و ہوا سے متعلق سربراہ کانفرنس کے نتائج سے تیار کردہ بنیاد پر منعقدہ ورچوئل میٹنگ آنے والے برسوں میں آب و ہوا کے تحفظ سے متعلق کوششوں کی سمت میں ایک مثال قائم کرےگا۔اس میٹنگ کا مقصد سی او پی 26 سے قبل مذاکرات ،بات چیت اور اتفاق رائے قائم کرنا تھا۔
جل شکتی وزارت
ندیوں کی آلودگی کے مطالعے کے لئے ٹیموں کی تشکیل
نئی دہلی، 6 فروری /نمامی گنگے پروگرام کے آغاز سے حکومت نے گنگا کے کنارے آباد 97 شہروں کا تفصیلی مطالعہ کیا ہےتاکہ ان کی صورتحال اور ان کے موجودہ /مستقبل کے آلودگی سےمتعلق بوجھ اور ان کی سیویج ٹریٹمنٹ صلاحیت کا جائزہ لیا جاسکے۔ سیویج گیپ کی مقدار اور وہاں کی آلودگی کی نوعیت اور اس کےبوجھ کابھی جائزہ لیا گیا۔ صورتحال اور عمل درآمد سے متعلق مطالعات اور ایسی ہی دیگر مطالعاتی رپورٹوں کی بنیاد پر گنگا کیاصل دھار ، جمنا اور رام گنگا کے کنارےآباد 89شہروں کے لئے 138 سیوریج پروجیکٹوں کو منظوری دی گئی جن پر کام مختلف مراحل میں جاری ہیں۔
اسی طرح سے نمامی گنگے پروگرام کے تحت آلودگی کنٹرول کرنے سےمتعلق مرکزی بورڈ  ایک اسکیم چلا رہا ہے جس کا نام‘‘ پولیوشن ان وینٹورائزیشن اسسٹمنٹ اینڈ سرویلانس آن ریور گنگا ’’ ہے ۔جس کا مقصد اختراعات کاری ،نگرانی اور دریائے گنگا اور اس کی معاون ندیوں میں بہائے جانے والی آلودگی بوجھ کی نگرانی نیز بڑے پیمانے پر آلودگی پیدا کرنے والی صنعتوں کا سالانہ معائنہ ہے۔انڈین انسٹی ٹیوٹ آف ٹکنالوجیز  نیشنل انسٹی ٹیوٹ آف ٹکنالوجیز ، علی گڑھ مسلم یونیورسٹی  جامعہ ملیہ اسلامیہ  سینٹرل پلپ اینڈ پیپر ریسرچ انسٹی ٹیوٹ پولیوشن کنٹرول ریسرچ انسٹی ٹیوٹ  کونسل آف سائنٹفک اینڈ انڈسٹریل ریسرچ  اسٹیٹ پولیوشن کٹرول بورڈز  ، اسٹیٹ مشن فار کلین گنگا اور ڈسٹرکٹ گنگا کمیٹیز  جیسے تھرڈ پارٹی مشہور تکنیکی اداروں کے تعاون سے ٹیمیں سالانہ معائنہ جات کررہی ہیں تاکہ جی پی آئی کے ذریعہ طے شدہ طریقہ کار پر عمل درآمد کا جائزہ لیا جاسکے جس سے آلودگی پیدا کرنے والی صنعتوں سےمتعلق ریگولیٹری فریم ورک کو نافذ کیا جاسکے۔
ان مطالعات اور سالانہ معائنہ جات کی بنیاد پر جی پی آئی نے اتراکھنڈ ، اترپردیش ، بہاراور مغربی بنگال میں اختراعات کاری کا کام کیا ہےاور کچرا بہانے سے متعلق مقررہ شرائط پردی گئی رضامندی پر عمل درآمد نہ کرنے والی صنعتی اکائیوں کے خلاف ماحولیات  قانون1986 کے سیکشن پانچ کے تحت ہدایات جاری کرکے کارروائی کی جارہی ہے۔2017 میں 11 تھرڈ پارٹی تکنیکی اداروں اورسی پی سی بی کے تعاون سے جن 1109 جی پی آئیز کا معائنہ کیا گیا ان میں 350 صنعتیں ایسی تھیں جو طے شدہ معیارات پر عمل درآمد کررہی تھیں ، 538 ایسی صنعتیں تھیں جو مقررہ شرائط پر عمل نہیں کررہی تھیں جبکہ 221 صنعتیں بند کردی گئی تھیں۔ مقررہ شرائط پر عمل درآمد نہ کرنے والی 180 صنعتوں کو وجہ بتاؤ نوٹس جاری کیا گیا تھا اور ماحولیات  قانون 1986 کے سیکشن پانچ کے تحت مقررہ ضوابط پر عمل نہ کرنے والی 358 صنعتوں کو بند کرنے کے ہدایات دی گئی تھیں۔ اسی طرح سے2018 میں 12 تھرڈ پارٹی تکنیکی اداروں سے بڑی مقدار میں آلودگی پیدا کرنے والی 961 صنعتوں کا معائنہ کیا گیا جن 961 جی پی آئی کا معائنہ کیا گیا ان میں 472 کو مقررہ ضوابط پر عمل درآمد کرتے ہوئے پایا گیا۔ 211 صنعتیں ایسی تھی جو طے شدہ ضوابط پر عمل نہیں کررہی تھیں جبکہ 278 صنعتیں خود سے بند کردی گئی تھیںْ۔ مقررہ ضوابط پر عمل درآمد نہ کرنے والی 98 صنعتی اکائیوں کو وجہ بتاؤ نوٹس جاری کئےگئے تھے اور ماحولیات  قانون 1986 کے سیکشن 5 کے تحت مقررہ شرائط پر عمل درآمد نہ کرنے والی 113 صنعتی اکائیوں کو بند کرنے کی ہدایات جاری کی گئی تھیںْ۔
یہ اطلاع جل شکتی اور سماجی انصاف و تفویض اختیارات کے مرکزی وزیر مملکت جناب رتن لال کٹاریہ نے آج لوک سبھا میں ایک تحریری جواب میں دی۔
۔۔۔۔۔۔۔۔۔۔۔
م ن۔م م ۔ ج۔
U- 607
(Visitor Counter : 51
عملے، عوامی شکایات اور پنشن کی وزارت
پاکستان کے زیر قبضہ جموں وکشمیر کے بے گھر لوگوں کے ایک وفد نے مرکزی وزیر ڈاکٹر جتیندرسنگھ سے ملاقات کی۔
پاکستان کے زیر قبضہ جموں وکشمیر کے بےگھر افراد کے ایک وفد نے آج مرکزی وزیر جناب ڈاکٹر جتیندر سنگھ سے ملاقات کی اور بے گھر افراد کے 5300 خاندانوں کو بھی بازآبادکاری کے پیکیج میں شامل کیے جانے کے مرکزی کابینہ کے فیصلے کے لیے ان کا شکریہ ادا کیا۔ اس پیکیج کا اعلان وزیراعظم جناب نریندر مودی کی ہدایات پر 2016 میں کیا گیا تھا۔
وفد کے ارکان کل کے کابینہ کے فیصلے کے عمل درآمد سے متعلق حصے کے بارے میں کچھ وضاحتیں چاہتے تھے۔ انہوں نے درخواست کی کہ کل کے کابینہ کے فیصلے کے بعد بازآبادکاری پیکیج کے فائدے یکساں طور پر 5300 بے گھر کنبوں کو فراہم ہونی چاہئیں، جو پہلے اس پیکیج سے باہر رہ گئے تھے اور یہ کہ اس کے لیے طریقہ کار بھی آسان ہونا چاہیے۔
وفد کے ارکان کی درخواست کے بعد ڈاکٹر جیتندر سنگھ نے وفد کی ایک میٹنگ ، بازآباکاری کے پیکیج کے معاملے سے وابستہ مرکزی وزارت داخلہ کے سینئر افسران کے ساتھ کرانے کا انتظام کیا۔ وفد کے ارکان نے بعد میں کہا کہ ان کی باتوں اور تجاویز کو تحمل کے ساتھ سنا گیا۔ا نہوں نے کہا کہ وزارت داخلہ مناسب وقت پر ان کا جائزہ لے گی اور طریقہ کار کو ممکن حد تک آسان اور موزوں بنانے کی کوشش کرے گی۔
ڈاکٹر جتیندرسنگھ نے کابینہ کے کل کے فیصلے کو وزیراعظم جناب نریندر مودی کی قیادت میں جموں وکشمیر کے لیے ایک اور بڑا سنگ میل قرار دیا۔ انہوں نے کہا کہ حکومت کے پاس یہ صلاحیت اور جرات ہے کہ وہ فیصلے کرسکے اور یہ حکومت ہی ہے جو ان مسائل کو حل کرنے کے لیے فیصلے کرسکتی ہے۔
ڈاکٹر جتیندرسنگھ نے اپیل کی کہ بعض مفادپرستوں کی طرف سے جھوٹی اطلاعات سے چوکس رہا جائے، یہ مفاد پرست جموں وکشمیر سے متعلق تمام مسائل کو حل کرنے کی حکومت کی فیصلہ کن حکمت عملی سے خوش نہیں ہیں، خواہ دفعہ 370، 35 اے کا معاملہ ہو، یا مغربی پاکستان کے پناہ گزینوں کا معاملہ ہو یاپھر پاکستان کے زیر قبضہ علاقے سے بے گھر ہونے والے افراد یا کشمیری پنڈتوں کا معاملہ ہو۔
ڈاکٹر جتیندر سنگھ نے یقین دلایا کہ آنے والے وقت میں 31 اکتوبر کے بعد نئے سیٹ اپ سے زبردست فائدے سامنے آئیں گے اور ان کا احساس اسی وقت ہوگا، جب اگلے چند مہینے میں ان کی پوری تصویر سامنے آجائے گی۔
وفد کے سرکردہ افراد میں مہندرمہتا کے علاوہ شیام گپتا، مدن موہن، بودھ راج، منوج کھنڈیلوال اور دیگر افراد شامل تھے۔
۔۔۔۔۔۔۔۔۔۔۔
م ن ۔ج۔ ت ع۔
U-4553
(Visitor Counter : 49
ٹیکسٹائلز کی وزارت
این آئی ایف ٹی کا 18 واں کیمپس دمن میں شروع
یہ کیمپس صنعت اور اکیڈمیا کے تعاون سے تحقیق وترقی کے لیے ایک پلیٹ فارم بھی فراہم کرے گا
ممبئی، 25 اگست 2022:
نیشنل انسٹی ٹیوٹ آف فیشن ٹیکنالوجی  نے دمن میں ایک کیمپس شروع کیا ہے۔ یہ ملک بھر میں این آئی ایف ٹی کیمپسوں کے نیٹ ورک میں 18 واں کیمپس بن گیا ہے۔ این آئی ایف ٹی دمن نے بی – ڈیس- ٹیکسٹائل ڈیزائن اور ماسٹر آف فیشن مینجمنٹ کے طلباء کے لیے گزشتہ پیر  کو اپنا پہلا اورینٹیشن بیچ کا انقاد کیا۔ کیمپس کے قیام کے ویژن کو ٹیکسٹائل کے مرکزی وزیر جناب پیوش گوئل اور مرکز کے زیر انتظام علاقہ کے منتظم جناب پرفل پٹیل کی قیادت میں دادرا اور نگر حویلی اور دمن اور دیو کی انتظامیہ کے تعاون سے پورا کیا گیا۔
اس موقع پر خطاب کرتے ہوئے این آئی ایف ٹی کے ڈائریکٹر جنرل جناب شانت مانو نے جڑوں سے جڑے رہنے اور نئی بامعنی انجمنیں بنانے کی ضرورت پر زور دیا، تاکہ طلباء اپنی تعلیمی زندگی میں ترقی کرتے رہیں۔ ٹیکسٹائل کے مرکزی وزیر جناب پیوش گوئل کا شکریہ ادا کرتے ہوئے منتظم جناب پرفل پٹیل اور ٹیکسٹائل کے مرکزی سکریٹری جناب یو پی سنگھ نے دمن میں این آئی ایف ٹی کے قیام میں ان کے مسلسل تعاون اور رہنمائی کے لیے جناب شانت مانو نے فیشن کی تعلیم کے میدان میں این آئی ایف ٹی کی طرف سے کی گئی غیر معمولی پیش رفت کا مختصراً خاکہ پیش کیا۔ انہوں نے طلباء اور ان کے اہل خانہ کو بھی این آئی ایف ٹی برادری کا حصہ بننے پر مبارکباد دی۔
مرکز کے زیر انتظام علاقہ کے منتظم کی مشیر جناب وکاس آنند اور دمن کی ضلع کلکٹر محترمہ تپسیا راگھو دیگر معززین کے ساتھ اس موقع پر موجود تھے۔ این آئی ایف ٹی، ممبئی کے ڈائریکٹر پروفیسر ڈاکٹر پون گوڈیا والا اور این آئی ایف ٹی دمن کے ڈائرکٹر  پروفیسر ڈاکٹر جومیچن ایس پٹاتھیل بھی اس موقع پر موجود تھے۔
پہلے تعلیمی سیشن کے کامیاب آغاز کا جشن منانے کے لیے یو ٹی انتظامیہ کے افسران اور دمن کے صنعتی مندوبین نے بھی افتتاحی تقریب میں شرکت کی۔
کیمپس موٹا پھالیہ، ورکنڈ، نانی دمن میں واقع گورنمنٹ انجینئرنگ کالج کیمپس میں ہے۔این آئی ایف ٹی - دمن کو منفرد اور مخصوص صلاحیتوں کے حامل گھریلو رہنما تیار کرنے کے لیے قائم کیا گیا ہے ،جو ملک کے مستقبل میں اپنا حصہ ڈالیں گے۔ این آئی ایف ٹی کا نصاب ابھرتے ہوئے شعبوں میں تعلیمی فضیلت، قائدانہ صلاحیتوں، سماجی ذمہ داری، اور اعلیٰ ترین بین الاقوامی معیارات کے ساتھ ایک جامع نقطہ نظر کو فروغ دینے کے لیے ڈیزائن کیا گیا ہے۔ یہ ادارہ ٹیلنٹ کو پروان چڑھا کر اور ایک ایسے انسانی وسائل کی تخلیق کے ذریعے دمن میں موجودہ صنعتی مراکز کو فائدہ پہنچائے گا، جو مقامی صنعت کی تربیت یافتہ افرادی قوت کی ضرورت کے خلا کو دور کرتے ہوئے ،متنوع عالمی برادریوں کے ساتھ ایک دوسرے سے جڑے ہوئے چیلنجوں کو مؤثر طریقے سے نمٹائے گا۔ یہ کیمپس صنعت اور اکیڈمیا کے تعاون سے تحقیق و ترقی کے لیے ایک پلیٹ فارم بھی فراہم کرے گا ،جو جدت اور انکیوبیشن کے ماحول کو فروغ دے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-9552
(Visitor Counter : 84
وزارت آیوش
مرکزی وزیر سربا نند سونووال جموں وکشمیر میں پہلے سرکاری یونانی میڈیکل کالج اور اسپتال کا افتتاح کریں گے
: مرکز کے زیر انتظام علاقے جموں وکشمیر کے گاندربل ضلع کے نواب باغ علاقے میں پہلا گورنمنٹ یونانی میڈیکل کالج اور اسپتال شروع ہونے جارہا ہے۔آیوش، بندرگاہوں، جہاز رانی اور آبی گزرگاہوں کےمرکزی وزیر جناب سربا نند سونووال 17 ستمبر 2021 کو اس کالج کے بی یو ایم ایس کورس کا افتتاح کریں گے۔اس وزارت کی ذمہ داری سنبھالنے کے بعد سے یہ ان کا جموں وکشمیر کاپہلا دورہ ہوگا۔اس تقریب میں لیفٹیننٹ گورنرجناب منوج سنہا بھی شرکت کریں گے۔
آیوش کی وزارت نے مرکز کی اسپانسر کردہ اسکیم کے تحت کشمیر میں یونانی میڈیکل کالج اور اسپتال کی تعمیر کے لئےمختص کردہ 32.50 کروڑ روپے کی مجموعی رقم میں سے17 کروڑ روپے کی مالی امداد فراہم کر دی ہے۔یہ اقدام جموں و کشمیر کے مرکز کے زیرانتظام علاقے میں دیسی طریقہ علاج بالخصوص کشمیر ڈویژن میں یونانی طریقہ علاج کو فروغ دینے کے لئے کیا گیا ہے۔امید کی جاتی ہے کہ کالج کے اس اسپتال کے ذریعہ 136 دیہات میں بسنے والے تقریباً 3 لاکھ لوگوں کو طبی خدمات فراہم ہوگی۔اس کے علاوہ ملحقہ اضلاع سری نگر، بارہمولہ اور بانڈی پورہ کے لوگوں کو بھی اس اقدام سے فائدہ پہنچے گا۔
مرکزکے زیرانتظام علاقے جموں وکشمیر میں متبادل طریقہ علاج کی اہمیت کا اعتراف کرتے ہوئے، آیوش کی وزارت نے یہاں کے لوگوں کو بنیادی طبی سہولیات فراہم کرنے اور ان کے طرز زندگی سے متعلق پریشانیوں کاازالہ کرنے کے لئے پختہ ارادہ کرلیا ہے۔ یونانی طریقہ علاج کشمیر ڈویژن میں زیادہ مقبول ہے۔جبکہ آیورویدک طریقہ علاج جموں ڈویژن میں زیادہ پسند کیاجاتا ہے۔جموں وکشمیر میں مرکز کے زیرانتظام علاقوں کی دونوں ڈویژن کے لوگوں میں ہومیوپیتھی، یوگا اور نیچرو پیتھی یکساں طور پر مقبول ہیں۔
اس کالج میں60 بستروں والے اسپتال کے ساتھ ساتھ سالانہ بی یو ایم ایس کے 60طلباء کے داخلے کی گنجائش ہے۔اس کالج میں یہ 07 طبی ڈپارٹمنٹ،معالجات، جارا ہاٹ، عین،اُذن،انف، حلق، علم القبالت و نسواں، علم الاطفال، امراض جلداور علاج بالتدبیر شامل ہیں۔